Farah Khan

Farah Khan (), gift Farah Khan Kunder, er ein indisk regissør, produsent, skodespelar og koreograf. 

Khan har koreografert danserutinar for over  hundre songar i over 80 hindifilmar, og har vunne seks Filmfare-prisar for beste koreografi og ein indisk nasjonal filmpris for beste koreografi. Ho har også arbeidd med  fleire internasjonale prosjekt, som Marigold: An Adventure in India, Monsoon Wedding, Bombay Dreams og dei kinesiske filmane Perhaps Love og Kung Fu Yoga, sistnemnde med Jackie Chan, som gav henne nominanasjonar til Tony-prisen og Gullhest-prisen. Etterkvart har Khan også regissert og opptredd i eigne filmar, og blei nominert til Filmfare-prisen for beste regissør for debutfilmen Main Hoon Na frå 2004. I tillegg til koreografi i indiske filmar og andre Bollywood-prosjekt har ho òg gjort dansearbeid med artistane Shakira og Kylie Minogue. 

Bakgrunn og familie
Farah Khan blei fødd 9. januar 1965. Far hennar, Kamran Khan, var ein stuntman som hadde byrja laga filmar. Mora, Menaka Irani, var syster til dei tidlegare barneskodespelarane Honey Irani og Daisy Irani. Farah er dermed syskenbarn av filmpersonlegdommane Farhan Akhtar og Zoya Akhtar, som er barna til Honey Irani. Ho har ein bror, Sajid Khan, som er komikar, skodespelar og regissør. Mor hennar var berre 19 då Khan blei fødd, og ho blei i stor grad oppdregen av bestemor si. Far hennar var muslim, medan mora tilhøyrde det indiske parsisamfunnet (også kjend som irani). 

Foreldra skilde lag då ho var lita. Far hennar Kamran Khan hadde først hatt suksess som filmskapar, og hadde til dømes gjeve svigersystera si Honey Irani ein leilegheit å bu i leigefritt då ho gifta seg med den fattige diktaren Javed Akhtar. Etter fleire filmar floppa tapte han mykje pengar, og ekteskapet med Menaka byrja bryta saman på same tid. Farah Khan såg derfor lite til far sin då ho voks opp, og flytta med bror sin mellom ulike heimar.

Farah Khan gifta seg med Shirish Kunder, filmklipparen for debutfilmen hennar Main Hoon Na, den 9. desember 2004. Han klippa også den neste filmen hennar, Om Shanti Om. Medan ho laga denne filmen fekk Khan prøverøyrsbehandling og blei gravid med trillingar. Ho fødde ein gut og to jenter i 2008.

Paret har sidan samarbeidd på filmane til kvarandre, til dømes på Jaan-E-Mann og Tees Maar Khan. Dei skipa eit produksjonsselskap, Three's Company, med namn til ære for trillingane sine. 

Karriere
mini|Deepika Padukone, Shahrukh Khan, Farah Khan og Abhishek Bachchan frå Happy New Year i 2014.

Medan Farah Khan studerte sosiologi ved St. Xavier's College i Mumbai blei Michael Jackson sin musikkvideo til «Thriller» sloppen. Khan blei så inspirert av denne at ho byrja med dans, sjølv om ho ikkje hadde tidlegare erfaring. Ho skipa ei dansegruppe og skapte seg eit ry. Då koreografen Saroj Khan forlét filmen Jo Jeeta Wohi Sikandar, fekk Khan høve til å teppa inn og fekk eit gjennombrot.

På settet til Kabhi Haan Kabhi Naa møtte ho den kjende skodespelaren Shah Rukh Khan og byrja eit vennskap og langvarig samarbeid.

Farah Khan sitt arbeid i Monsoon Wedding, Bombay Dreams og Vanity Fair blei nominert Tony-prisen for beste koreografi, i høve Bombay Dreams saman med  Anthony van Laast. 

Regissør
Khan regisserte sin første film, Main Hoon Na, med Shah Rukh Khan i ei hovudrolle og  produsert av filmselskapet hans Red Chillies Entertainment. 

Khan blei den andre kvinna til å bli nominert til Filmfare-prisen for beste regissør i 2005 (etter Mira Nair i 1990).

Den andre filmen hennar, Om Shanti Om med Shah Rukh Khan og debutanten Deepika Padukone i hovudrollene, kom ut i 2007. Han blei den høgast inntenande Bollywood-filmen til då, og den høgast inntenande i 2007.

Tees Mar Khan frå 2010 var den neste filmen ho regisserte og også produserte. 

Khan kunngjorde planar om å regissera filmen Happy New Year i 2005. Etter mange forseinkingar og endringar i skodespelarar kom filmen endeleg ut i 2014.
Koreografi 
mini|Farah Khan og Boman Irani opptrer i New Jersey under SLAM! The Tour i 2014.
Farah Khan trente popstjerna Shakira til å framføra ein Bollywood-versjonen av songen «Hips Don't Lie» til MTV Video Music Awards i 2006. Khan laga også koreografi for Kylie Minogue til songen «Chiggy Wiggy» i filmen Blue frå 2009.

I 2012 koreograferte ho «Ishq Wala Love» og «Radha» for Student Of The Year. I 2013 koreograferte ho «Jumping Jhapak».
Ho koreograferte avsluttingsdansen i Kung Fu Yoga, med Jackie Chan i hovudrolla, i Bollywood-stil.

Skodespel og fjernsynsarbeid
I 2012 debuterte Khan som filmskodespelar med ei hovudrolle i Shirin Farhad Ki Toh Nikal Padi, ein romantisk komedie frå parsimiljøet regissert av Bela Bhansali Sehgal.

Khan var programleiar for kjendis-talkshowet Tere Mere Beach Mein, og var dommar i Indian Idol, Jo Jeeta Wohi Super Star, Entertainment Ke Liye Kuch Bhi Karega og Dance India Dance Li'l Masters. Ho var også dommar i danse-realityshowet Just Dance saman med Hrithik Roshan og Vaibhavi Merchant på Star Plus.

I 2015 blei Khan programleiar for realityprogrammet Bigg Boss Halla Bol, ein spin-off av den Big Brother-liknande Bigg Boss sesong 8, etter Salman Khan.

 Filmografi 

 Produsent 

 2010 Tees Maar Khan
 2012 Joker
 2014 Happy New Year

 Regissør 

 2004 Main Hoon Na
 2007 Om Shanti Om
 2010 Tees Maar Khan
 2014 Happy New Year

 Manusforfattar 

 2004 Main Hoon Na	
 2007 Om Shanti Om	
 2014 Happy New Year

Filmografi

Filmar
 År  Tittel  Skodespelar  Regissør  Produsent  Manusforfattar  Rolle 1998Kuch Kuch Hota Hai   2003Kal Ho Na Ho   2004Main Hoon Na   Seg sjølv Nominert til Filmfare-prisen for beste regissør2007 Om Shanti Om 2010Jaane Kahan Se Aayi Hai     Seg sjølv2010Tees Maar Khan   2010Khichdi: The Movie   Seg sjølv (cameo)2012Joker   Seg sjølv2012Shirin Farhad Ki Toh Nikal Padi   Shirin Fugawala2012Student of the Year   Cameo i «Disco Song» som dommar2014Happy New Year    Cameo 2016Devi    Seg sjølv 2019Student of the Year 2   Cameo in  "The Jawaani Song" as a judge2020 Mrs. Serial Killer      

Hyppige samarbeidspartnarar
 Skodespelarar Main Hoon Na(2004) Om Shanti Om(2007) Tees Maar Khan(2010) Happy New Year(2014) Bindu   Boman Irani   Shah Rukh Khan     Kirron Kher   Akshay Kumar  (cameo)  Deepika Padukone    Satish Shah   Murali Sharma  

Koreografi
 År  Film  Merknad 1992 Jo Jeeta Wohi Sikandar  Angaar  1993 Kabhi Haan Kabhi Naa  Waqt Hamara Hai  Pehla Nasha  Chandra Mukhi  1942: A Love Story  1994 Aatish: Feel the Fire  1995 Zamaana Deewana  Oh Darling! Yeh Hai India  Aazmayish  Takkar  Sisindri   Hum Dono  Barsaat  Dilwale Dulhania Le Jayenge  Ram Shastra  1996 English Babu Desi Mem  1997 Virasat Filmfare-pris for beste koreografi for songen «Dhol Bajne Laga» Border  Iruvar  Yeshwant  Dil To Pagal Hai  1998 Keemat: They Are Back  Duplicate  Jab Pyaar Kisise Hota Hai  Angaaray  Dil Se..  Filmfare-pris for beste koreografi for songen «Chaiyya Chaiyya» Kuch Kuch Hota Hai  Jhooth Bole Kauwa Kaate  Minsara Kanavu  1999 Sirf Tum  Laawaris  Silsila Hai Pyar Ka  Sarfarosh   Hote Hote Pyar Ho Gaya  Baadshah  Mast  2000 Alaipayuthey  Tamilsk film Mela  Kaho Naa... Pyaar Hai Filmfare-pris for beste koreografi for songen «Ek Pal Ka Jeena» Phir Bhi Dil Hai Hindustani  Pukar  Hum To Mohabbat Karega  Josh   Har Dil Jo Pyar Karega  Fiza  2001 Dil Chahta Hai  Filmfare-pris for beste koreografi for songen «Woh Ladki Hai Kahan» Monsoon Wedding  Asoka  Kabhi Khushi Kabhie Gham...  One 2 Ka 4  2002 Hum Tumhare Hain Sanam  Maine Dil Tujhko Diya  Shakti : The Power  Kya Yehi Pyaar Hai  Tumko Na Bhool Paayenge  Yeh Dil Aashiqanaa  Koi Mere Dil Se Poochhe  Santosham   Bombay Dreams  Nominert til Tony-prisen for beste koreografi  2003 Confidence  Armaan  Supari   Koi... Mil Gaya  Filmfareprisen for beste koreografi for songen «Idhar Chala Main Udhar Chala»  National Film Award for beste koreografi  Wonderland  Kal Ho Naa Ho  Chalte Chalte  2004 Main Hoon Na  Mujhse Shaadi Karogi  Vanity Fair  2005 Kaal  Paheli   Perhaps Love  Gullhesten for beste action-koreografi Bluffmaster  Maine Pyaar Kyun Kiya  2006 Krrish  Yun Hota Toh Kya Hota  Kabhi Alvida Naa Kehna  Baabul  Jaan-E-Mann: Let's Fall in Love... Again  Don - The Chase Begins Again  Zindaggi Rocks  Heyy Babyy  2007 Marigold: An Adventure in India Om Shanti Om  My Name Is Anthony Gonsalves  Welcome  2008 Dostana   2009 Billu  Main Aur Mrs Khanna  Blue  2010 My Name Is Khan  Dabangg  Songen «Munni Badnaam Hui» Tees Maar Khan Filmfare-pris for best koreografi for songen «Sheila Ki Jawani» 2011 Delhi Belly  Songen «Jaa Chudail» 2012 Housefull 2  Songen «Anarkali Disco Chali» Nanban Tamilsk film; songen «Irukaanaa» Student of the Year  Songane «Ishq Wala Love» og «Radha» Dabangg 2  Songen «Fevicol Se»2013 Yeh Jawaani Hai Deewani  Songen «Ghagra»Chennai Express Songen «Titli»Himmatwala2014Happy New Year2015Dilwale Songen «Gerua»2017Kung Fu Yoga  2018 Dhadak Songen «Zingaat» Veere Di Wedding 2019 Housefull 4 Student of the Year 2 «The Hook Up Song» 2020 Dil Bechara Songen «Dil Bechara» vann Filmfare Award for Best Choreography

Fjernsyn
 År Program Kanal Merknad Ref. 2004 Indian Idol 1 Sony TV Meddommar med Anu Malik og Sonu Nigam 2005–2006 Indian Idol 2 Sony TV Meddommar med Anu Malik og Sonu Nigam 2006 Jhalak Dikhhla Jaa 1 Sony TV Meddommar med Shilpa Shetty og Sanjay Leela Bhansali 2008 Jo Jeeta Wohi Super Star 1 Star Plus Meddommar med Vishal-Shekhar 2008 Nach Baliye 4 Star Plus Meddommar med Karisma Kapoor og Arjun Rampal 2009 Entertainment Ke Liye Kuch Bhi Karega Sony TV Meddommar med Anu Malik 2009 Entertainment Ke Liye Sub Kuch Karega Sony TV Meddommar med Anu Malik 2010 Dance India Dance Li'l Masters 1 Zee TV Meddommar med Sandip Soparrkar 2010 Entertainment Ke Liye Kuch Bhi Karega 3 Sony TV Meddommar med Anu Malik 2011 Entertainment Ke Liye Kuch Bhi Karega 4 Sony TV Meddommar med Anu Malik 2011 Just Dance Star Plus Meddommar med Hrithik Roshan og Vaibhavi Merchant 2012 Dance Ke Superkids Zee TV Meddommar med Geeta Kapoor og Marzi Pestonji 2012 India's Got Talent (Season 4) Colors Meddommar med Karan Johar og Kirron Kher 2013 Nach Baliye: Shriman v/s Shrimati Star Plus Meddommar med Terence Lewis og Shilpa Shetty2013 Dance India Dance Supermoms Zee TV Meddommar med Terence Lewis og Marzi Pestonji2013, 2014 Comedy Nights med Kapil Colors Seg sjølv2014 Entertainment Ke Liye Kuch Bhi Karega 5 Sony TV Meddommar med Anu Malik2015 Bigg Boss Halla Bol Colors TV Programleiar med Salman Khan2015 Farah Ki Dawat Colors TV Host2015Nach Baliye 7Star PlusMeddommar med Preity Zinta og Chetan Bhagat (1 episode)2016Comedy Nights BachaoColorsSeg sjølv2016-17Indian Idol 7Sony TVMeddommar med Anu Malik, Sonu Nigam2020Fear Factor: Khatron Ke Khiladi – Made in IndiaMellombels vert2021Zee Comedy ShowDommar2022The Khatra ShowVert

Kjelder

<div class="references-small">
Denne artikkelen bygger på «Farah Khan» frå ,  den 4. november 2019.  

Kategori:Indiske filmprodusentar
Kategori:Indiske regissørar
Kategori:Koreografar
Kategori:Utvalde artiklar 2019